Na podlagi 57. čl. Zakona o javnih uslužbencih (Ur. l. RS, št. 63/07 ZJU-UPB3, s spremembami, v nadaljevanju: ZJU) Ministrstvo za okolje, podnebje in energijo, Inšpektorat Republike Slovenije za okolje in energijo, Dunajska cesta 56, 1000 Ljubljana, objavlja interni natečaj za zasedbo prostega uradniškega delovnega mesta:

**INŠPEKTOR ZA JAVNI POTNIŠKI PROMET v Inšpekciji za javni potniški promet (DM: 209)**

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in izpolnjevati naslednje pogoje:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 4 **leta** delovnih izkušenj (po pridobitvi strokovnega naziva);
* strokovni izpit za inšpektorja (če ga kandidat nima, ga mora opraviti v 6 mesecih od dneva imenovanja za inšpektorja);
* opravljeno usposabljanje za imenovanje v naziv.

**Zaželeno** je, da ima kandidat opravljen strokovni izpit iz upravnega postopka, osnovno znanje z delom na računalniku (Word, Excel, e-pošta, baze podatkov, internet) in vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU.

**Naloge delovnega mesta so:**

* opravljanje najzahtevnejših in specializiranih nalog inšpekcijskega nadzorstva s področja nadzora, za katerega je pristojen;
* vodenje postopkov in izrekanje ukrepov na področju najzahtevnejših in specializiranih nalog inšpekcijskega nadzorstva v skladu z zakonom o inšpekcijskem nadzorstvu, zakonom o splošnem upravnem postopku in drugimi predpisi s področja nadzora inšpekcije;
* vodenje postopkov in izvajanje ukrepov v skladu z zakonom o prekrških;
* vlaganje kazenskih ovadb za ugotovljena kazniva dejanja;
* samostojno oblikovanje poročil o stanju na področju nadzora inšpekcije na področju najzahtevnejših in specializiranih nalog inšpekcijskega nadzorstva;
* vodenje predpisanih in internih evidenc s področja nadzora inšpekcije na področju najzahtevnejših in specializiranih nalog inšpekcijskega nadzorstva ter na področju prekrškov;
* sodelovanje pri oblikovanju navodil, izvajanju in poročanju o prekrškovnih nalogah s področja dela inšpekcije;
* sodelovanje z organi Evropske Unije in drugimi mednarodnimi organizacijami;
* sodelovanje v projektnih enotah, odborih, medresorskih in drugih komisijah s področja dela inšpekcije;
* sodelovanje pri načrtovanju akcij s področja dela inšpekcije ter pri poročanju o delu inšpekcije - ocena stanja oz. dela inšpekcije;
* izvajanje izobraževanja in strokovnega usposabljanja delavcev inšpekcije ter delo v izpitnih komisijah inšpektorata ali ministrstva;
* sodelovanje pri pripravi letnega poročila s področja dela inšpekcije ter drugih poročil - ocena o stanju na področju dela inšpekcije ;
* pomoč pri oblikovanju ključnih sistemskih rešitev, sodelovanje pri pripravi zakonodaje in drugih najzahtevnejših gradiv s področja dela inšpekcije in
* opravljanje drugih nalog podobne zahtevnosti.

Prijava na prosto delovno mesto mora biti **obvezno pripravljena in oddana na predpisanem obrazcu**, ki je sestavni dela objave internega natečaja z natančno izpolnjenimi vsemi rubrikami in podpisanimi izjavami in verodostojnimi listinami, ki izkazujejo delovne izkušnje:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum zaključka študija (diploma) in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogojev glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela, opis dela in stopnjo zahtevnosti delovnega mesta);
3. pisno izjavo kandidata, da ima delovno razmerje sklenjeno za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«;
4. izjavo o izpolnjevanju pogoja glede uradniškega naziva, iz katere je razviden naziv, ki ga kandidat ima;
5. izjavo kandidata, da izpolnjuje pogoj obveznega usposabljanja za imenovanje v naziv;
6. izjavo, da za namen tega natečajnega postopka dovoljuje Inšpektoratu Republike Slovenije za okolje in energijo pridobitev podatkov o izpolnjevanju pogojev za zasedbo delovnega mesta iz , da iz uradnih evidenc pridobi podatke iz 1. in 5. točke;
7. izjavo kandidata, da je seznanjen in dovoljuje, da bo Inšpektorat Republike Slovenije za okolje in energijo podatke, ki jih je kandidat navedel v prijavi za prosto delovno mesto, obdelovala za namen izvedbe internega natečaja.

Izpolnjevanje zahtevanih pogojev kandidat dokazuje s predložitvijo pisne »Izjave kandidata o izpolnjevanju pogojev« (izpolnjen obrazec). Če kandidat z vpogledom v uradne evidence ne soglaša (ne podpiše izjave), mora vlogi sam priložiti ustrezna dokazila; v nasprotnem primeru se vloga kot nepopolna zavrže.

**Zaželeno** je, da kandidat prijavi priloži tudi kopijo dokazila o izobrazbi (diploma), Europass življenjepis in dokazila o opravljenih strokovnih izpitih.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja).

Obravnavali bomo samo pravočasne in popolne vloge. Formalno nepopolne vloge se skladno z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/2006 in 104/2010) ne bodo uvrstile v izbirni postopek.

Izbrani kandidat bo premeščen na uradniško delovno mesto za nedoločen čas, s polnim delovnim časom in **tri mesečnim poskusnim delom.** Izbrani kandidat bo delo opravljal v nazivu inšpektor III, z možnostjo napredovanja v naziv inšpektor II in inšpektor I. Izhodiščni plačni razred je 39, kar po plačni lestvici pomeni osnovno plačo 2.111,39 EUR bruto. Kandidat bo delo opravljal v prostorih Inšpektorata Republike Slovenije za okolje in energijo, Inšpekciji za javni potniški promet, Piranska cesta 2, 6000 Koper.

V skladu z 12. čl. Zakona o inšpekcijskem nadzoru (ZIN, Ur. l. RS, št. 43/07 in 40/14) se lahko izjemoma za inšpektorja imenuje oseba, ki nima strokovnega izpita za inšpektorja, vendar mora ta izpit opraviti najkasneje v šestih mesecih od dneva imenovanja za inšpektorja, sicer pogodba o zaposlitvi preneha veljati (1. tč. 1. odst. 154. čl. ZJU v povezavi z 2. odst. 12. čl. ZIN).

**Rok za prijavo** je **15 dni** od objave internega natečaja na spletni strani Portala GOV.SI.

Kandidat pošlje pisno prijavo na priloženem obrazcu **IRSOE Obrazec Inšpektor za javni potniški promet v IJJP, s priloženimi dokazili,** ki jo pošlje v zaprti kuverti z oznako: »**Interni natečaj št. 1003-41/2024**«, na naslov: Inšpektorat Republike Slovenije za okolje in energijo, Služba za splošne in pravne zadeve, Dunajska cesta 56, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: kadrovska.irsoe@gov.si, pri čemer veljavnost prijave ni pogojena z elektronskim podpisom. Prijava je pravočasna, če je oddana priporočeno na pošto ali poslana po e-pošti najkasneje zadnji dan roka za prijavo.

Obvestilo o končanem zaposlitvenem postopku bo objavljeno na spletni strani Portala GOV.SI.

Informacije o izvedbi postopka dobite vsak delovni dan med 9. in 10. uro na telefonski številki: (01) 420 44 77 pri Barbki Zupan. Informacije o delovnem področju pa dobite na telefonski številki: (01) 585 14 21 pri Emirju Dizdareviću.

V besedilu internega natečaja so izrazi, zapisani v moški slovnični obliki, uporabljeni kot nevtralni za ženske in moške.

Objaviti: Portal GOV.SI